Nicol Čupková

Nicol Čupková (* 4. november 1992, Košice) je slovenská reprezentantka v ľadovom hokeji, účastníčka turnaja Zimných olympijských hier 2010 vo Vancouveri a elitnej divízie majstrovstiev sveta 2011 vo Švajčiarsku a 2012 v USA.

 Hokejové začiatky a klubová kariéra 
Narodila sa v Košiciach, ale od malička vyrastala v Michalovciach, kde od štyroch rokov začala trénovať a hrávať hokej, zatiaľ v chlapčenských družstvách. V druhom ročníku ZŠ bola na hosťovaní v chlapčenskom družstve štvrtákov z Trebišova. Počas 7. až 9. ročníka na ZŠ okrem toho, že bola platnou hráčkou v družstve michalovských žiakov (chlapcov), hosťovala aj v prvoligových ženských družstvách Prešova, Popradu a naspäť Prešova. Je členkou HK Mládež Michalovce a počnúc sezónou 2008/09 hosťuje v drese HC Slovan Bratislava - ženy, účastníka medzinárodnej Elitnej ženskej hokejovej ligy (EWHL). Po skončení Zimných olympijských hier 2010 bol HC Slovan Bratislava - ženy rozpustený a Nicol Čupková sa vrátila do svojho materského klubu HK Mládež Michalovce, kde mala v sezóne 2010/11 hrávať v družstve chlapcov - dorastencov. Popri tom mala v rámci hosťovania posilniť aj ženský celok majstra SR 2009/10 HC OSY Spišská Nová Ves v zápasoch Pohára majstrov.

Počas letnej prestávky sa situácia zmenila a HC Slovan ženy bol znova obnovený. Nicol sa vo Vysokých Tatrách a v Česku mala zúčastniť aj letných tréningových kempov ruského profesionálneho celku HK Tornado Moskva, ktorý sa o ňu už dlhšie zaujímal. Kvôli zraneniu ruky sa však týchto kempov napokon nezúčastnila a v sezóne 2010/11 zostala na Slovensku v ženskom HC Slovan. 

 Prestup do Spišskej Novej Vsi a neskôr do Ufy 
V septembri 2011 Nicol Čupková prestúpila z HK Mládež Michalovce do ženského HC OSY Spišská Nová Ves. Dohoda medzi klubmi znela na jednu sezónu s podmienkou, že ak o Nicol Čupkovú prejaví záujem ruský klub Agideľ Ufa, HC OSY Spišská Nová Ves ju uvoľní.hokej.sme.sk: O Nicol Čupkovú má záujem ruská Ufa Ufa jej v októbri 2011 prestup ponúkla a Nicol na túto ponuku odpovedala kladne. 14. októbra 2011 odohrala v v Čeľabinsku proti domácemu Fakel Korkino svoj prvý zápas v ruskej ženskej lige, v ktorom po nerozhodnom výsledku  aj po predĺžení zaznamenala víťazný gól v rozhodujúcich samostatných nájazdoch.szlh.sk: Debut Čupkovej v Ufe okorenený víťazným gólomhcsalavat.ru: Ufanky vyhrali v druhom stretnutí v Čeľabinsku  

Vo svojej úvodnej sezóne v ruskej ženskej lige získala s klubom Agideľ Ufa bronzovú medailu.hcskif.ru: «Агидель» — бронзовый призёр Чемпионата России-2011/12 (Agideľ - bronzový medailista z ruského šampionátu) 

 EWHL v sezóne 2010/11 
V základnej časti hralo osem celkov, ktoré sa stretli dvojkolovo každý s každým. Prví štyria postúpili do finálového play-off turnaja, ktorý sa uskutočnil v dňoch 26. a 27. februára 2011 a jeho víťazom sa stal rakúsky Vienna Sabres.

Ďalšie informácie a tabuľka v článku: Elite Women’s Hockey League

V 16 zápasoch EWHL 2010/11 (vrátane 2 zápasov play-off) strelila Nicol Čupková 13 gólov a dosiahla 11 asistencií. V kanadskom bodovaní skončila na 6. mieste s 24 bodmi.

Konečná tabuľka produktivity - 10 najlepších: ewhl.com: Konečná tabuľka produktivity v sezóne 2010/11 
 Poradie a meno  Klub  Zápasy  Góly  Asist.  Body   1. Samantha Hunt  Sabres Vienna 16 41  27 68   2. Victoria Hummel   Sabres Vienna 16 13  25 38   3. Kiira Dosdall  Sabres Vienna 16 13  21 34   4. Esther Kantor   Sabres Vienna 16 10  20 30   5. Evan Minnick  Planegg  15  11  14  25   6. Nicol Čupková  HC Slovan - ženy 16 13  11 24   7. Julia Zorn  Planegg 15 14  7 21   8. Petra Jurčová  HC Slovan - ženy  13  11  10  21   9. Savine Wielenga  Holandsko  14  14  6  20       Janka Čulíková  HC Slovan - ženy  16  14  6  20

 Reprezentácia - ženy 
Ako trinásťročná dostala v marci 2006 pozvánku do ženskej hokejovej reprezentácie. Zúčastnila sa kvalifikačného turnaja o postup na Zimné olympijské hry 2010 v kanadskom Vancouveri, ktorý sa konal v bavorskom meste Bad Tölz v novembri 2008, ako aj MS I. divízie v rakúskom Grazi v apríli 2009. Na oboch týchto turnajoch obsadilo Slovensko prvé miesto, čím si vybojovalo účasť na Zimných olympijských hrách 2010 aj v elitnej kategórii MS 2011, pričom Nicol Čupková bola v Bad Tölzi aj v Grazi najmladšou hráčkou reprezentácie SR.

 Zimné olympijské hry 
Reprezentovala Slovensko na Zimných olympijských hrách 2010 vo Vancouveri.

 Dátum Súper Výsledok Fáza turnaja         13. február  Kanada 0–18 Základná skupina 0 0 0 0 2- 5 21:09   15. február  Švédsko 2–6 Základná skupina 1 0 1 0 3 + 1 21:40   17. február  Švajčiarsko 2–5 Základná skupina 0 2 2 0 6   0 23:55   20. február  Rusko 2-4 O umiestnenie 0 0 0 0 2 - 2 17:43   22. február  Čína 1-3 O umiestnenie 0 0 0 0 3   0 21:39   Spolu 1 2 3  0 16 - 6  106:06  

 Reprezentácia - juniorky 
Svoju reprezentačnú premiéru na v súťažiach riadených IIHF absolvovala vo februári 2007 v nemeckom Bad Tölzi, kde sa hrala jedna z troch kvalifikačných skupín o postup na prvé majstrovstvá sveta žien do 18 rokov, ktoré sa uskutočnili o januári 2008 v Kanade.Mladé Slovenky čaká kvalifikácia na premiérové MS "18" Slovensko obsadilo v skupine tretie miesto (za postupujúcimi celkami Nemeckom a Ruskom a pred Francúzskom) a na MS 2008 sa nekvalifikovalo.Slovenky po výhre nad Francúzskom tretie

V sezónach 2008/09 a 2009/10 bola kapitánkou junioriek SR do 18 rokov. Na prelome rokov 2008 a 2009 sa zúčastnila MS I. divízie v tejto kategórii vo francúzskom Chambéry a v apríli 2010 na podujatí rovnakého rangu v Piešťanoch. V obidvoch prípadoch obsadilo Slovensko 3. miesto a medzi svetovú juniorskú elitu (zatiaľ) nepostúpilo. V Piešťanoch bola Nicol Čupková Direktoriátom IIHF vyhlásená najužitočnejšou hráčkou turnaja.http://www.szlh.sk/clanok/54073-MS-18-v-Piestanoch-Slovenky-tretie-medzi-elitu-Svajciarky  MS 18 v Piešťanoch: Slovenky tretie, medzi elitu Švajčiarky Po skončení sezóny 2009/10 z dôvodu vekového limitu v juniorskej reprezentácii skončila.http://www.szlh.sk/clanok/54090-Pochvala-pre-organizatorov-prvodiviznych-MS-18-v-Piestanoch Pochvala pre organizátorov prvodivíznych MS 18 v Piešťanoch

 Referencie 

 Externé odkazy 
Osobné stránky
 sport.ihned.cz: Slovenská hokejistka je v Rusku spokojená, ale plně obsazené auto bez oken a dveří ji překvapilo 
 hcsalavat.ru: Zostrih gólov z prvého zápasu Majstrovstiev Ruska 2013/2014 Ufa - Jekaterinburg  – Čupková na 2:0, 4:0 a 5:0 + jej záverečné slovné zhodnotenie zápasu v ruštine 

Kategória:Narodenia v 1992
Kategória:Slovenské hokejistky
Kategória:Slovenskí olympionici
Kategória:Osobnosti z Michaloviec